यदि हम कोई बड़े धर्मात्मा नहीं बन सकते तो न सही, परन्तु जीवन में कुछ न कुछ भलाई का काम करें, जिससे हमें कम से कम आत्म संतुष्टि मिले, इतना तो सोचना जरूरी है। हमारी सुबह ही प्रपंचों से शुरू हो तथा पूरा दिन लोगों को दुख देने के प्रयासों में ही बीते और रात होते-होते हम खुराफात करने का अंबार लगा लें, तो यह अमूल्य जीवन निश्‍चय ही हम बरबाद कर रहे हैं। यह कोई दार्शनिकता भरा वक्तव्य नहीं बल्कि जीवन की सच्चाई है। मनुष्य को ऐसे काम नहीं करने चाहिएं कि लोग यह कहने को बाध्य हो जाएं कि इस व्यक्ति में ‘भलाई तो ढूंढते रह जाओगे।’